google/wiki40b huggingface dataset:
Hijoo Moon

Karriere

I senere år har hun arbeidet som kantor og organist ved en rekke kirker i Sør-Korea,Tyskland og Norge, og som kunstnerisk leder for festivaler og konsertserier. Hun har medvirket i mange konserter, radio- og TV-opptak i sitt hjemland, i Hongkong, Norge, Danmark, Portugal, Ungarn, Nederland og Tyskland.
I 1996/97 var hun kantor ved Ljan kirke i Oslo og fra 1997-2005 på Nesodden. Dessuten har hun vært kunstnerisk leder for Nesodden Internasjonale musikkfestival og De internasjonale sommerkonserter i Ringebu stavkirke. Fra 2005 til 2008 har hun vært ansatt som kantor i Ringebu, og hun var dirigent for Ringebu Sangkor i samme periode. Hun var ansatt som høgskolelektor for korledelse, klaver og orgel ved Ringebu folkehøgskole, Vinstra vidaregående skule og Ringebu kulturskole.
Hun har deltatt i flere crossoverprosjekter sammen med ballett og billedkunstnere som bl.a. Olga Papalexiou og Terje Risberg og Kristian Kvakland, folkemusikere som Sondre Bratland og Knut Buen, klassiskmusikere som Tine Thing Helseth, solooboist i Oslo-Filharmonien David Friedemann Strunck, David Coucheron, Eldbjørg Hemsing og popartist Alexander Rybak, Kari Bremnes, Ola Bremnes og Lars Bremnes. Fra august 2008 til juli 2010 var hun fungerende domkantor i Tromsø domkirke. Hun ble fast ansatt som domkantor i Tromsø domkirke i august 2010.
Asiago Hockey AS

Asiago Hockey AS er et italiensk ishockeylag fra Asiago som spiller i Serie A i ishockey.
Laget ble grunnlagt i 1935.
Peperonota

Utseende

Middelsstore (20-25 millimeter), brede, blanke, brungule skarabider. Kroppen er noe hvelvet. Et påfallende trekk er at pronotum hos hannene i midten er trukket tilbake til et langt utskudd som dekker scutellum.

Levevis

Larvene lever i råtnende ved.

Utbredelse

Slekten er utbredt i Sørøst-Asia (Thailand, Vietnam).
Pararhabdotis

Beskrivelse

Middelsstore, grønne gullbasser. Dekkvingenes søm er trukket ut til en spiss bakerst.
Oversiden er svært tett punktert.

Utbredelse

Slekten er utbredt i Indonesia.
Spending Time with Morgan

Spending Time with Morgan er et musikkalbum med Ane Brun. Det kom i 2003.
Granbarmåler

Utseende

En middelsstor (vingespenn 23 – 30 mm), slank, grå måler. Forvingen er lysgrå, ved roten med et gråbrunt felt med hakkete ytterside. Midti vingen har den et gråbrunt tverrbånd. Dette er nokså smalt ved bakkanten og nesten delt i to like foran denne, kraftig utvidet rundt midten og omtrent to og en halv gang så bredt med forkanten som ved bakkanten. Innerkanten har en rettvinklet innskjæring i midten, ytterkanten er bølgete og rundet utbuktet. Utenfor det brede tverrbåndet er det et smalt, bølgete, brunt tverrbånd. I vingespissen er det en liten, mørkt gråbrun flekk. Bakvingen er gråhvit med mørkere bakhjørne. Hannens bakkroppsspiss har lange hårpensler. Larven er naken, blålig grønn med hvite lengdestriper.

Levevis

Denne arten har larver som lever på gran (Picea spp.), av og til også på andre bartrær. De voksne målerne flyr i august – september.

Utbredelse

Arten finnes i det meste av Europa og Sibir, østover til Japan. I Norge forekommer den nord til det sørlige Nordland, men er sjelden på Vestlandet.
Brian Horton

Spillerkarriere

Brian Horton var en midtbanespiller som begynte sin karriere som en del av juniorlaget til Walsall FC. Han spilte aldri for klubbens A-lag, og valgte å gå til Hednesford Town FC før han signete for Port Vale FC i 1970. Port Vale solgte Horton (til stor skuffelse for supporterne) til Brighton & Hove Albion FC i mars 1976 for en sum på 30,000 pund.
Senere gikk Horton til Luton Town FC i 1981. Et år senere igjen gikk han til Hull City FC.
Norske Løve (fort)

Konstruksjon og utforming

Både Norske Løve og Citadellet er konstruert på samme måte og bygger på den franske utgivelse Fortification Perpendiculaire (1776-96) av Marc-René de Montalembert. Poenget var å ha en festningsstruktur med kraftig artilleri i flere etasjer beskyttet av kasematter, og dernest å sørge for en beskyttende passasje til alle deler av festningen via kaponnier. Kaponierne ga forsvarerne en dekket adkomst til utenverkene og en kunne herfra beskyte eventuelle inntrengere i tørrgraven.
Ettersom Citadellet ble revet i 1971, er Oscarsborg festning det som ligner mest, bygget i samme tidsepoke.
Materialmessig er det benyttet kalkstein, forsterket med granitt. Buede tak og hvelvinger gjør dessuten konstruksjonen mer motstandsdyktig.

Okkupasjonstiden

Det er også utført murarbeid i senere tid, primært under okkupasjonen. Blant annet ble alle kasemattene murt igjen under krigen. Utsmykninger, både inne og ute, med det særegne germanske dragehodet, er laget av tyskerne. Imidlertid er den største ombyggingen taket. Opprinnelig var det flatt tak, likt som på Citadellet og andre festninger. Skråtaket og således hevingen av festningen med halvannen etasje, gjorde festningsverket mer brukervennlig og tilpasset moderne behov.
Det tredje riket brukte festningen mest som et kasino for offiserer og høytstående tjenestemenn, og lokalt ryktes det om bordellvirksomhet.

Dagens bruk

I vår tid har ikke fortet noen militær verdi, men brukes av Sjøforsvaret til kaserne og kontorer.
Hele øya, inkludert fortet Norske Løve, er i Forsvarets eie og fri ferdsel er ikke tillatt. Guidede turer ble satt opp hver sommer frem til og med 2012, da det skjerpede trusselbildet satte en stopper for turene.
Ethnologisches Museum

Utstillinger

Ethnologisches Museum har permanente utstillinger om Amerikas arkeologi, indianerne i Nord-Amerika, Stillehavet, Øst-Asia og Afrika. Det inneholder også et eget museum for barn. Museet har også en musikketnologisk avdeling og et vitenskapelig bibliotek.
Holyrood oljekraftverk

Holyrood oljekraftverk er et varmekraftverk i Conception Bay i Newfoundland i Canada. Det har en installert produksjonskapasitet på 490 MW fordelt på en gassturbin og to dampturbiner, alle opprinnelig på 150 MW hver. De to eldre dampturbinene er oppdaterte til å yte 340 MW.
Brenselkilden er fyringsolje, og tungolje. Anlegget ble utbygd med ferdigstillelse i 1970 og utyvidelse i 1980, med fornyelse av kapasiteten i 1989. Operatør er selskapet New Foundland and Labrador Hydro.
Vektløfting under Asialekene 2006

Vektløfting under Asialekene 2006. Vektløfting var en av flere sporter under Asialekene 2006 i Doha i Qatar. Det ble konkurrert i åtte vektklasser for menn og sju for kvinner. 173 utøvere fra trettifire nasjoner deltok og Kina ble beste nasjon med ti gullmedaljer foran Kasakhstan med to.
VM i turn 2002

Det 36. verdensmesterskapet i turn ble arrangert i perioden 20. til 24. november 2002 i Debrecen i Ungarn.
Det ble ikke avholdt lagkonkurranse og individuell mangekamp, kun konkurranse i enkeltapparater.
McMillan TAC-50

McMillan TAC-50 er en materiellødeleggelsesrifle (50.cal) med boltmekanisme laget av McMillan Firearms i Phoenix Arizona, USA. Designet er basert på tidligere rifler fra McMillan. TAC-50 finnes i to varianter: TAC-50 A1 og TAC-50 A1-R2. Forskjellen mellom disse er at A1-R2 varianten er laget slik at den reduserer rekylen betydelig, og dermed øker brukerens komfort.
McMillan har laget mange materiellødeleggelsesrifler i årenes løp, både for militært og sivilt bruk.  TAC-50 er blant annet standard snikskytterrifle i den kanadiske hæren. Den blir også brukt av Frankrike, Georgia, Israel, Jordan, Tyrkia og USA.
I 2017 skjøt kanadieren Arron Perry en Taliban-soldat på 3450 meters avstand med en TAC-50. Dette er lengste registrerte snikskytter-drap i historien.
Sjette ringvei (Beijing)

Beijings sjette ringvei 六环路 (hanyu pinyin: Liu Huan Lu) er en motorvei som sirkler i tilnærmet rektangulær form rundt Beijing i Folkerepublikken Kina. Den ligger i snitt 15-20 kilometer utenfor sentrum. De første seksjoner ble åpnet for trafikk i 2000/2001, og hele ringen var ferdig mot slutten av 2004. Motorveien ligger helt i den kinesiske hovedstadens utkant, til og med utenfor Beijing Capital International Airport.
Idrettslaget Stjørdals-Blink

Fotball

Fotballaget hadde Øverlands Minde som hjemmebane fra 1958 og frem til Nye Blinkbanen åpnet i 2012.
Herrelaget i fotball ligger i 2. divisjon, avdeling 4. Klubben har tidligere vært så langt oppe som tidligere 1. divisjon, men rykket ned til 2. divisjon i 1994. (Da var dagens system innført, og laget hadde rykket ned flere divisjon på få år.) Klubben hadde et bra juniorlag i 1970-årene som tapte finalen i junior-NM 1976, 1–2 mot Fredrikstad, og 1977, 1–3 mot Mjøndalen.
I 2014 rykket herrelaget i fotball opp til 2. divisjon, og spiller fra 2015 i 2. divisjon avdeling 4.

Hurtigløp på skøyter

Laget var arrangør av sprint-NM på skøyter 1982 for damer og herrer, som gikk på Øverlands Minde. Vinnere der ble Bjørg Eva Jensen og Frode Rønning.
Mimonemophas

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Asia (Vietnam).
Titans atmosfære

Titans atmosfære er kjent som den eneste fullt utviklede atmosfæren som eksisterer på en naturlig satellitt i solsystemet.
Tilstedeværelsen av en betydelig atmosfære ble først antatt av den spanske astronomen Josep Comas Solà som observerte en betydelig kantformørkelse på Titan i 1903, og senere bekreftet av Gerard Kuiper i 1944 ved bruk av en spektroskopisk teknikk som ga et anslag for et atmosfærisk trykk av metan i størrelsesorden 100 millibar (10 kPa).
Heid

Etymologi

Heid er en moderne form av det norrøne navnet Heiðr, som betyr «lys, klar, skyfri» eller «ære».
UCI WorldTour 2013

UCI WorldTour 2013 var tredjeutgaven av UCI WorldTour, oppfølgeren til UCI Verdenskalender, og besto av 28 endags- og etapperitt i Europa, Australia, Canada og Kina. Som i 2012 var nye Tour of Hangzhou på det opprinnelige programmet, men ble i februar avlyst for andre gang.
Neodihammus

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Sørøst-Asia.
Carlsberg

Historie

Bryggeriet var anlagt etter bayersk mønster, og den carlsbergske bayer fikk raskt høy popularitet. Eksport av Carlsberg begynte på 1860-tallet. Noen av selskapets logoer inneholder elefanter og hakekorset. Bruken av hakekorset ble avsluttet på 1930-tallet på grunn av den nasjonalsosialistiske maktovertakelsen i nabolandet Tyskland. 
Carlsbergnavnet kommer av sønnen til J.C. Jacobsen, Carl og berg som symbolsk pekte på det første bryggeriets plassering, ved Valby Bakke, utenfor København. 
Carlsberg kjøpte opp Tuborg bryggerier på 1970-tallet og inngikk en fusjon med Tetley i 1992.
Carlsberg er draktsponsor til flere fotballag. Blant de mest kjente lagene er FC København.
Slagordet til Carlsberg er «Probably the best beer in the world». På begynnelsen av 1990-tallet var det lokale danske slagord: Vores øl. Ordet bajer er i dag det uformelle danske ord for en øl.
Trondheim Frisbeeklubb

Trondheim Frisbeeklubb er en norsk frisbeeklubb som ble stiftet 09. september 1999. Klubben er tilknyttet Norges Amerikanske Idretters Forbund, seksjon disksport. Klubben drev opprinnelig med diskgolf, men fra sesongen 2014/2015 drev de også med ultimate frisbee. Klubben har per 01.09.2014 108 medlemmer.
Apeplaneten

Handling

Astronauten Taylor med mannskap, krasjlander på en fjern planet som har forbausende mange likhetstrekk med jorden. Til besetningens store overraskelse viser planeten seg å være befolket av intelligente og taleføre aper – og en tilsvarende primitiv og lite talefør gruppe mennesker. Han og resten av mannskapet blir omsider tatt til fange av apene. Taylor skjønner etter hvert at livet hans ligger i hendene på forskeren Dr. Cornelius. Ved hjelp av Cornelius og noen andre aper klarer han omsider å flykte. Til slutt oppdager han den sjokkerende sannheten om planeten.

Popularitet og økonomi

Apeplaneten ble meget populær i USA, hvor den ble sett av 25 millioner kinogjengere. Den innbrakte $32,6 millioner og ble blant de ti mest innbringende filmene i USA i 1968.

Anmelderne

Den ble godt mottatt av kritikerne, noe som gjenspeiles i at den har fått 88 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner.

Priser

Den vant en æres-Oscar for fremragende make-up og ble nominert i ytterligere to kategorier. Filmen ble i 1996 tildelt en Genesis Award.

Spin-off

Filmen fikk fire oppfølgere som ble lansert i perioden 1971 til 1973. I perioden 2001 til 2017 kom fire nye filmer, der de tre siste henger sammen som en trilogi. Det kom også to TV-serier og flere tegneserier.   
Det ble på 1970-tallet produsert en rekke actionfigurer fra handlingen. Disse filmene var pionerer på å slike lekefigurer fra filmverdenen.

Trivia

Apeplaneten er kjent for å inneha en av de høyeste kostnader vedrørende make-up effekter. Kostnadene utgjorde 17% av filmens budsjett.
Når det var pauser under filminnspillingen observerta man at de skuespillerne med gorillakostyme, orangutang- og sjimpanse- holdt seg til de med samme type kostyme. Dette til tross for at det ikke ble pålagt.
Eli Sjursdotter

Handling

Under den store nordiske krig i 1719 har svenskene besatt Trøndelag. Under tilbaketoget over Tydalsfjellene fryser de fleste i hjel, men noen søker tilflukt i seterhyttene. Bøndene jager dem. Svenskehateren Sjur kommer på spor av Per Jönsa, som søker inn i en seterhytte, der Sjurs datter Eli holder til. Hun tar seg av den sårede Per, og det oppstår et kjærlighetsforhold mellom dem, som ikke faller i god jord hos hennes far.

Om filmen

Filmen hadde norsk premiere 31. oktober 1938 på Eldorado kino i Oslo.
Wilhelmplatz

Wilhelmplatz er en tidligere plass i bydelen Mitte i Berlin, som lå på hjørnet av Wilhelmstraße og Voßstraße. En rekke framtrendende bygninger ble reist rundt plassen, blant annet det gamle rikskanselliet (tidlgere Palais Schulenburg), finansdepartemetet og Hotel Kaiserhof, bygget i 1875. Plassen ga navn til en av stasjonene på Berlins undergrunnsbane, som i dag heter Mohrenstraße undergrunnsstasjon.
Plassen ble anlagt i 1721 i forbindelse med utviklingen og utvidelsen av Friedrichstadt, og fikk navnet Wilhelmplatz i 1749 etter Fredrik Vilhelm I av Preussen som også ga navn til den tilliggende Wilhelmstrasse. Den fikk sin første bygning i 1737 med Ordenspalais på plassens nordlige side, som var sete for Johanniter-ordenen. På den veste siden, på andre siden av Wilhelmstrasse, ble Palais Schulenburg reist i 1739.
Under det nasjonalsosialistiske styret ble Ordenspalais sete for Propagandaministeriet og Albert Speer fikk i oppdrag å bygge det nye Rikskanselliet på den andre siden av plassen. Bygningene ble sterkt ødelagt av den allierte bombingen under andre verdenskrig og ble ødelagt.
I 1950 døpte de østtyske myndighetene plassen om til Thälmannplatz, etter Ernst Thälmann, men i 1980-årene ble plassen bebygget med boligblokker.
Lusaka

Historie

Der Lusaka ligger i dag var det tidligere en landsby oppkalt etter sin høvdingen Lusaaka, som ifølge historien, var plassert ved Manda Hill, i nærheten av der Zambia nasjonalforsamling holder til i dag. I språket Nyanja, betyr  Manda betyr kirkegård. Området ble utvidet av de europeiske (hovedsakelig britiske) nybyggerne i 1905 med byggingen av jernbanen.
På grunn av sin relativt sentrale beliggenhet, at byen hadde jernbane og at den var plassert i skjæringspunktet mellom den Great North Road og Great East Road, ble Lusaka i 1935 valgt å erstatte Livingstone som hovedstad i den britiske kolonien Nord-Rhodesia .
Etter føderasjon mellom Nord-ogSør-Rhodesia i 1953, var byen et senter for frigjøringsbevegelsen som førte til opprettelsen av republikken Zambia. I 1964 ble Lusaka hovedstaden i det nylig uavhengige Zambia.

Luftfart

Byens flyplass er Lusaka internasjonale lufthavn, som ligger langs jernbanestrekningen fra Livingstone til Kitwe. Flyplassen er hovedbasen til Zambezi Airlines og tilbyr flyvninger til blant annet Johannesburg, Ndola og Dar-es-Salaam. Lusaka internasjonale lufthavn er både en militær og sivil lufthavn. Den gamle flyplssen ligger mye nærmere sentrum, men brukes bare sporadisk av presidenten.
MGP Nordic 2008

Bakgrunnen

Det var fjerde gang MGP Nordic ble arrangert, og konkurransen kom tilbake til Danmark. Programledere var Jakob Riising og Signe Lindkvist. Stian Barsnes-Simonsen kommenterte sendingen for norske seere.
Hvert av de deltakende landene holdt en nasjonal finale i forveien. NRK arrangerte MGPjr 2008 i september, der The BlackSheeps vant suverent. Gruppen fikk over dobbelt så mange stemmer som andreplassen The Battery med «Tenke nå!». The Battery fikk likevel også delta i MGP Nordic, siden hvert land stilte med to sanger.

Sendingen

De åtte artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk deretter videre til en superfinale der de fire sangene ble fremført på nytt. Danske The Johanssons, finske Footboys, norske The BlackSheeps og svenske Jonna gikk videre til superfinalen.
I avstemningen vant The BlackSheeps en like overlegen seier som i MGPjr. Norge fikk over halvparten av telefonstemmene fra de tre andre landene og fikk 74 poeng mer enn Danmark som ble nummer to. Sverige kom på tredjeplass, mens Finland kom sist også dette året.

Populær vinnerlåt

«Oro jaska beana» ble en populær vinnerlåt. For første gang gikk en MGPjr-låt inn på VG-lista, og «Oro jaska beana» gikk også helt til topps på listen. Vinnerlåten ble liggende tolv uker på VG-lista. 
Bandet ga ut albumet Blacksheeps i 2009, og albumet lå åtte uker på VG-lista.
Skolebekken (Stavanger)

Skolebekken i Stavanger var en bekk som rant fra Breiavatnet til Østervåg ved Jorenholmen. Bekken fikk i andre halvdel av 1800-tallet betydelig redusert vannføring, da Mosvatnet fikk et kunstig avløp til Hillevåg og ble tatt i bruk som drikkevannskilde til Stavanger. I dag er restene av Skolebekken lagt i rør i hovedsak under Klubbgata.
I middelalderkilder omtales den bare som bekken eller elva, så navnet Skolebekken er yngre. Navnet har vært diskutert, men har trolig sin forklaring i allmueskolen som lå i bakken opp mot Domkirkeplassen øst for Domkirken. På 1700-tallet  delte en skattelistene opp i områder. Det ble da skilt mellom Bekken og Skolebekken, der Bekken omtales rett før Skolebekken. Trolig het bekken på 1700-tallet Skolebekken øverst og Bekken nederst. 
På 1600- og 1700-tallet var det to dammer knyttet til Skolebekken i dagens bypark. Det var også en større dam omtrent ved utløpet av Nygata. Dammen kan ha vært brukt både for bleking av klær og som kverndam, mens dammene i Byparken var fiskedammer. Skolebekken har også vært brukt til vasking og skylling av klær.
Hovedinnfartstedet til byen til fots var tidlig på 1600-tallet Kongsgata med steinbroa over Skolebekken ved Byparken. Den ble kalt for Sankt Annas bro. Der lå også her en tollstasjon for bønder som førte varer inn til byen. Det var videre en bro over Skolebekken ved dagens COOP-butikk i Klubbgata. 
Det var fra gammelt et ålefiske i bekken.
På 1800-tallet var det også en del industri og håndverksvirksomhet langs bekken, der avfall gikk rett i bekken.
Den øverste delen av Skolebekken var fram til 1849 var østgrensen for byen Stavanger. 
Våren 1899 ble bekken lagt i rør.
Mønsterplan for grunnskolen

Mønsterplan for grunnskolen var en læreplan som kom i 1974. Den er derfor kjent som M74. Mønsterplanen ble revidert i 1987, og refereres til som M87. M87 ble så erstattet av L97, som igjen ble erstattet av LK06, Kunnskapsløftet, den første reformen for både grunnskolen og videregående skole.
Mønsterplanen ble lagt fram av Kirke- og undervisningsdepartementet for Stortinget i 1972, fastsatt i 1974 og tatt i bruk i 1975.
Goddebrua

Goddebrua eller Kinnestraumen bru er ei veibru som forbinder øyene Goddo og Bømlo, i Bømlo kommune, Hordaland. Brua krysser Kinnesundet mellom den lille øya Blåkinn og Goddo, og er ca. 120 meter lang. Den er en del av fylkesvei 18. Lokalt blir den kalt «Storabruno».
Vajas

Vajas (norsk betydning ekko) er en norsk musikkgruppe/et norsk band med Kristin Mellem på fiolin og vokal, Nils Johansen på gitarer og synthesizere (fra Bel Canto) og Ánde Somby på vokal og joik. De hadde sin debut ved Nana Urfolksdager 2003, og har siden turnert internasjonalt, her til lands bl.a. på by:Larm 2004. I oktober 2006 slapp «Vajas» sitt første album «Sacred stone».
Medlemmene har vidt forskjellig bakgrunn.
Kristin Mellem er en klassisk skolert fiolinist med en rekke musikkprosjekter på samvittigheten, både som komponist og utøver. Hun har skrevet musikk både for mindre besetninger og for fullt orkester.
Ánde Somby er både en tradisjonell og en høyst utradisjonell samisk joiker og med lang fartstid som utøver av tradisjonell samisk musikk. Somby har også doktorgrad i juss og er en aktivt opptatt akademiker.
Nils Johansen er musiker, komponist og multiinstrumentalist og ved siden av «Vajas» er han fortsatt medlem av sitt opprinnelige band Bel Canto. Johansen har også skrevet musikk for film, fjernsyn og for orkestre og han komponerte blant annet åpningsmusikken for Kringkastingsorkestret da NRKs radiokanal P3 ble startet.
Fröken Liwin

Handling

Fröken Liwin er en ung kvinne av den øvre middelklassen som kommer i ulykken (blir gravid). Før graviditeten vises, flytter hun fra småbyen til Stockholm under påskudd av å ta en utdannelse. Hun innlosjerer seg hos en jordmor og viser seg ikke ute før hun er forløst. Det hatede barnet hentes av en englemakerske, og fröken Liwin er endelig befridd. Men tvert imot hva hun har forestilt seg, begynner en vanskelig tid; barnet er stadig nærværende i hennes tanker. Hun plages svært og utsetter sine omgivelser for nykkefulle humørsvigninger. Etter 15 år beslutter hun seg for å forsøke å finne barnet, som viser seg å være i live og er fosterbarn i en familie. Hun bruker sin rett som mor til å ta barnet tilbake. Men barnet har slått rot hos sin fosterfamilie og kan ikke finne seg tilrette hos fröken Liwin. En tid etter at barnet vender tilbake til sine fosterforeldre blir fröken Liwin dødelig syk og kaller til seg sin datter som sitter hos henne til hun er død. Når man siden åpner testamentet hennes har hun bestemt at det som tidigere hadde vært hemmelig skulle offentliggjøres. I alle de største avisene i Stockholm skal det i hennes dødsannonse avsluttes med ordene; Etterlater uendelig elsket datter. Marika Stiernstedt fordømmer et samfunn som behandler sine kvinner på denne måten.
Boken gjorde et veldig sterkt inntrykk på sine lesere. Mange har siden antatt at fortellingen bygger på Marika Stiernstedts egne erfaringer.
Chlorogomphidae

Utseende

Middelsstore til store, kraftig bygde øyenstikkere. Mange arter har fargerike tegninger på vingene. Larvene er forholdsvis lange og slanke.

Levevis

Chlorogomphidae lever mest i fjellområder i Asia, larvene lever i rasktflytende fjellbekker og elver. De voksne kan observeres svevende høyt over elvekløfter og rundt fjelltopper. En av de mest spektakulære artene er den store (vingespenn ca. 12 – 14 cm) Chlorogomphus papilio, som har vinger med mørkbrune og kremfargede flekker. Hunnen har uvanlig brede bakvinger. Denne arten kan i flukten minne on en stor sommerfugl i gruppen fuglevinger (Troidini).

Utbredelse

Familien finnes bare i den Orientalske økosonen. Det største artsmangfoldet finner man i det nordlige Vietnam og det sørlige Kina, inkludert Taiwan.
Auschwitzprosessen

Auschwitzprosessen var en serie rettssaker mot 40 personer med kobling til konsentrasjons- og tilintetgjørelsesleiren Auschwitz-Birkenau. Den ble holdt i Kraków og pågikk fra den 24. november til den 22. desember 1947.
I rettssakene figurerte en rekke nazistiske krigsforbrytere som ble tiltakte og dømte av den polske rettsmyndigheten Najwyższy Trybunał Narodowy. Noen prominente personligheter som figurerte i rettergangen var tidligere kommendanten Arthur Liebehenschel og sjefen for kvinneleiren, Maria Mandel og SS-legen Johann Kremer.
Liebehenschel, Mandel og Kremer ble sømt til døden, likesom Hans Aumeier, August Bogusch, Therese Brandl, Arthur Breitwieser, Fritz Buntrock, Wilhelm Gehring, Paul Götze, Maximilian Grabner, Heinrich Josten, Hermann Kirschner, Josef Kollmer, Franz Kraus, Herbert Ludwig, Karl Möckel, Kurt Mueller, Eric Muhsfeldt, Ludwig Plagge, Hans Schumacher og Paul Szczurek.
Arthur Breitwieser og Johann Kremer fikk sine dommer omgjorte til livsvarig fengsel.